Reacția BOR la decizia fără precedent a IPS Teodosie de a oferi Lumină în această noapte.
Arhiepiscopia Tomisului a luat decizia să oficieze slujba de Înviere, în ziua de Înălțare, având în vedere că Paștele din acest an a fost sărbătorit pe timpul stării de urgentă. BOR precizează că decizia lui IPS Teodosie vine în virtutea pricipiului autonomiei eparhiale, fiind asumată integral doar de ierarh și de forul bisericesc local. Arhiepiscopia Tomisului va oficia slujba numită "Odovania Inveirii" și Sfânta Liturghei la miezul nopții, înter 26 și 27 mai.
Biserica Ortodoxă Română vine cu precizări și lămurește decizia lui IPS Teodosie de a chema credincioșii la slujbă în noaptea de Înalțare, când se va oficia din nou slujba de Înviere.Decizia a venit din cauza faptului că Paștele a fost sărbătorit de ortodocși în perioada stării de urgență, când nu a fost permisă deplasarea la biserică, pentru a primi Lumină.Reprezentanții BOR precizează că măsura luată de Arhiepiscopia Tomisului este una asumată integral de forul bisericesc local."Decizia Permanenței Arhiepiscopiei Tomisului referitoare la oficierea, în noaptea de 26 spre 27 mai, a slujbei numită "Odovania Învierii" și a Sfintei Liturghii la miezul nopții, clerul acestei eparhii urmând a chema credincioșii să primească Lumina Învierii ca în noaptea de Paști, este una luată exclusiv în virtutea principiului autonomiei eparhiale și asumată integral doar de ierarh și de acest for bisericesc local. Reamintim că adevărata slujbă a Învierii Domnului din acest an a fost oficiată în toate bisericile din Patriarhia Română în noaptea de Paști și că, în ciuda contextului extrem de aspru pentru noi toți, mireni și clerici din toate eparhiile, lumina sfântă a ajuns atunci la cei mai mulți dintre credincioșii ortodocși. Dumnezeu să sporească această lumină a comuniunii în sufletele noastre ale tuturor și să ne ajute pe toți în dobândirea discernământului plin de iubire față de aproapele și față de Biserică", se arată în comunicatul emis de BOR.